ตัวเลขเศรษฐกิจในประเทศมีทิศทางฟื้นตัว / ติดตามการประชุม OPEC+ วันนี้คาด SET แกว่งในกรอบ 1,595จุด+/- แนะ TVO SIRI
1 เมษายน 2564

ตัวเลขเศรษฐกิจในประเทศมีทิศทางฟื้นตัว / ติดตามการประชุม OPEC+ วันนี้คาด SET แกว่งในกรอบ 1,595จุด+/- แนะ TVO SIRI 

สำหรับตัวเลขเศรษฐกิจภายในประเทศ PCI / การบริโภคโดยรวม เดือน ก.พ. ฟื้นตัวอย่างค่อยเป็นค่อยไป (-2.1% YoY +3.4% MoM ในเชิง sa) การบริโภคภาคบริการปรับลดลง 18.3% YoY (เทียบกับ -29.1% ในเดือน ม.ค. 2564) ด้วยแรงหนุนจากการค่อยๆ ฟื้นตัวขึ้นในกลุ่มร้านอาหาร/โรงแรม รวมถึงการใช้จ่ายที่สูงขึ้นจากเทศกาลตรุษจีน สำหรับการใช้จ่ายภายในกลุ่มสินค้าคงทนและไม่คงทนนั้นปรับลดลง 7.7% และ 3.4% ตามลำดับ ส่วนสินค้ากึ่งคงทนนั้นเป็นกลุ่มเดียวในดัชนีการอุปโภคบริโภคภาคเอกชน (PCI) เดือน ก.พ. 2564 ที่ปรับเพิ่มขึ้น (+3.3% YoY) ซึ่งหลักๆ มาจากการนำเข้าสินค้าเครื่องนุ่งห่มและฐานที่ต่ำจากเดือน ก.พ. 2563 ทั้งนี้การบริโภคทุกรายการต่างเติบโตขึ้นในเชิง MoM นำโดยสินค้าไม่คงทน (+5.5% MoM ในเชิง sa) สินค้ากึ่งคงทน (+1%) สินค้าคงทน (+1.1%) และสินค้าภาคบริการ (+2%) ทั้งนี้การใช้จ่ายในกลุ่มสินค้าไม่คงทุนนั้นได้รับแรงกระตุ้นมาจากโครงการ “เราชนะ” และ “คนละครึ่งเฟส 2 

PII/ การลงทุนในประเทศภาคเอกชน เดือน ก.พ. เติบโตขึ้น (+7% YoY +0.8% MoM ในเชิง sa) โดยมีแรงหนุนสำคัญมาจากการนำเข้าสินค้าทุนภาคเศรษฐกิจจริง (+31.4% YoY) และการนำเข้าเครื่องจักร (+5.5%) ซึ่งต่างก็ได้รับอานิสงส์มาจากความเชื่อมั่นผู้บริโภคและการฟื้นตัวของเศรษฐกิจที่ดีขึ้น 

รวมไปถึงภาคการส่งออก/ นำเข้า หลังหักทองคำ/น้ำมันดูเป็นในภาคเศรษฐกิจจริงจะพบว่าการส่งออกสินค้าภาคเศรษฐกิจจริงขยายตัวขึ้น (-0.2% YoY -1.8% MoM หากไม่รวมทองคำ/น้ำมัน ส่งออกจะ +6.2% YoY), การนำเข้าสินค้าออกมาแข็งแกร่ง (+23.9% YoY +5.9% MoM หากไม่รวมทองคำ/น้ำมัน นำเข้าจะเพิ่มขึ้น 19.9% YoY) 

และประเด็นสุดท้ายคือ การใช้จ่ายและการลงทุนภาครัฐ รายจ่ายประจำในเดือน ก.พ. 2564 เติบโตขึ้น 2.1% YoY ขณะที่รายจ่ายลงทุนพุ่งสูงขึ้น 93.3% ตามข้อมูลจากธนาคารแห่งประเทศไทย (ธปท.) ระบุว่าสาเหตุที่ทำให้การลงทุนภาครัฐออกมาแข็งแกร่งคือความล่าช้าของ พ.ร.บ. งบประมาณฯ 2563 และการเบิกจ่ายของกระทรวงคมนาคม 

เบื้องต้นมุมมองของเรา เนื่องจากตัวเลขธปท.นั้นครอบคลุมทุกภาคเศรษฐกิจ และ ตัวเลขทั้ง 2 เดือน สามารถสื่อถึงเทรนด์การเติบโตของจีดีพีในไตรมาส 1/2564 ได้ มุมมองของเรา เราคาดว่า GDP ไตรมาส 1/2564 จะหดตัวลง YoY เพราะ GDP ไตรมาส 1/2563 ยังคงอยู่ในระดับก่อนวิกฤตโควิด-19 เพราะการปิดเมืองต่างๆเริ่มในช่วงปลายเดือน มี.ค. 

ทางศูนย์วิจัยกสิกรไทยและหลักทรัพย์กสิกรไทยคาดว่า GDP ไตรมาส 1/2564 จะหดตัวลง 6.1% YoY ทั้งนี้ เมื่ออิงจากตัวเลขเศรษฐกิจของ ธปท. ที่แข็งแกร่งในเดือน ก.พ. 2564 และผลกระทบจากสถานการณ์โควิด-19 ระลอก 2 ที่มีไม่มากในเดือน ม.ค. 2564 เราก็เชื่อว่าการฟื้นตัวของเศรษฐกิจอย่างทั่วถึงสะท้อนจากตัวเลขธปท. 2 เดือนจะช่วยหนุนให้ GDP ไตรมาส 1/2564 ของไทยปรับดีขึ้น นอกจากนี้ ถ้าตัวเลขเศรษฐกิจของ ธปท. ยังออกมาดีในเดือน มี.ค. 2564 เราก็จะเห็นถึง upside risk ต่อประมาณการ GDP ของศูนย์วิจัยกสิกรไทยที่ -6.1% YoY ซึ่งหลักๆ จะมาจากการส่งออกและการลงทุนภาครัฐที่ดีขึ้น 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET แกว่งในกรอบ 1,595จุด+/- แนะ TVO SIRI 

หุ้นแนะนำ TVO (พื้นฐาน 34.00 บาท)คาดกำไรไตรมาส 1/2564 โตขึ้น QoQ และ YoY จากราคากากถั่วเหลืองและยอดขายน้ำมันที่สูงขึ้น และ GPM ที่ปรับดีขึ้น,คาดราคาถั่วเหลืองจะแตะจุดสูงสุดในครึ่งแรกปี 2564 จากอุปทานที่ตึงตัวและจะลดลงในครึ่งหลังปี 2564 จากสภาพอากาศที่ดีขึ้นหนุนให้มีอุปทานมากขึ้นSIRI (พื้นฐาน 1.11 บาท) เราคาดนักลงทุนจะเริ่มให้ความสนใจกลุ่มอสังหาริมทรัพย์เพิ่มขึ้น หลังการเติบโตของกำไรจะกลับเป็นบวก แม้ในระยะสั้นอาจยังไม่โดดเด่นเหมือนในอดีต, แต่ยอดขายที่แข็งแกร่งและภาพรวมกำไรที่ดีในครึ่งหลังปี 2564 และเมื่อตลาดเริ่มให้ความสำคัญกับปี 2565 จะเป็นช่วงที่หุ้นกลุ่มที่อยู่อาศัยให้ผลตอบแทนดี 

รายงานตัวเลขเศรษฐกิจ วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน มี.ค. คาด +1.82 แสนตำแหน่ง และตัวเลขอัตราการว่างงานของสหรัฐฯ เดือน มี.ค.